ব্রুনাই–মালয়েশিয়া সম্পর্ক
মালয়েশিয়ার রাজধানী কুয়ালালামপুর-এ ব্রুনাই এর একটি হাই কমিশন রয়েছে। এর পাশাপাশি, মালয়েশিয়াতে ব্রুনাই এর দুটি কনস্যুলেট-জেনারেল রয়েছে। কনস্যুলেট-জেনারেল দুটি মালয়েশিয়ার কোতা কিনাবালু এবং কুচিং অঞ্চলে অবস্থিত। অপরদিকে, ব্রুনাই এর রাজধানী বন্দর সেরি বেগাওয়ান-এ মালয়েশিয়ার একটি হাই কমিশন রয়েছে।
মানাউশ
মানাউশ () উত্তর-পশ্চিম ব্রাজিলের শহর ও আমাজোনাস রাজ্যের রাজধানী। এছাড়াও এটি রিউ নেগ্রু নদীর উপর আমাজন নদী ও রিউ নেগ্রু নদীর সংযোগস্থলে অবস্থিত একটি বন্দর। সামুদ্রিক জাহাজও এই বন্দরে আসা-যাওয়া করতে পারে। শহরটি রবার, ব্রাজিল বাদাম, কাঠ, ও আশেপাশের বনাঞ্চলীয় দ্রব্যাদি রপ্তানি করে। শহরটির প্রধান শিল্প পেট্রোলিয়াম শোধন, পর্যটন এবং সাবান, রাসায়োনিক দ্রব্য ও প্রক্রিয়াজাত খাদ্য উৎপাদন। শহরটিতে আমাজোনাস বিশ্ববিদ্যালয়, একটি বড় ক্যাথিড্রাল, ও একটি কারুকাজময় অপেরা হাউস আছে। ১৬৬৯ সালে পর্তুগিজেরা মানাউশ শহরের গোড়াপত্তন করে। এটি ১৮৯০ থেকে ১৯২০ সাল পর্যন্ত রবার শিল্পের বড় একটি শহর ছিল। বর্তমান জনসংখ্যা প্রায় ১৬ লক্ষ।